jkorsvik/nowiki_second_scrape_merged huggingface dataset:
Da onkel Krokodille og fetter Bamse drog til byen

Da onkel Krokodille og fetter Bamse drog til byen er en barnebokroman skrevet av Arild Nyquist og forlagt av H. Aschehoug & CO. (W. Nygaard) i Oslo 1978. Boka er illustrert av Morten «Markmus» Kristiansen.
Boka handler om onkel Krokodille og fetter Bamse som bor i det lille, blå hyttehuset sitt i skogen, og plukker blåbær og sopp som de selger til Johan i Bua for marmelade og knekkebrød. Men så får de høre om den store flotte byen og alt som finnes der - paraplyer, flosshatter, pølseboder og trikker. De trasker den lange veien for å se om alt stemmer. Og på veien opplever de mye spennende - også når de kommer til byen.


== Eksterne lenker ==
Boka hos Nasjonalbiblioteket
Hougoumont

Château d'Hougoumont (opprinnelig Goumont) er en stor herregård ved bunnen av en landskapskløft nær Nivelles-veien i Braine-l'Alleud, nær Waterloo i Belgia. På åsen bakenfor stod britiske og allierte styrker postert, med blikket mot Napoleons hær, i slaget ved Waterloo den 18. juni 1815. 
Hougoumont, som vokste frem etter at Johanitterordenen hadde ervervet landområdet her i 1474, var en herregård, delvis med murer rundt. Etter slaget satte forfallet inn. Husene fikk i lang tid stå forsømt, men de ble restaurert forut for 200-årsminnet for slaget i 2015. 


== Hogoumonts betydning under slaget ==
De begynnende kamphandlinger i slaget fant sted her; var fra fransk side ment som avledningsmanøver. Herregården ble  angrepet av de franske 1. legere, og forsvart av 1000 tyskere i britisk tjeneste, og av 200 britiske Guards. Men som kampene utviklet seg ble stadig større franske styrker trukket inn. Dette var en del av slagfeltet som Napoleon hadde direkte utsyn mot, og gjennom hele ettermiddagen sendte han styrker dit. Hertugen av Wellington la også stor vekt på posisjonene her. Slik kan man si at avledningslagfeltet utviklet seg til en hovedarena for kampene og bragte den opprinnelige franske slagplan i ubalanse. Slik sett fikk kampene en vesentlig betydning.


== Galleri ==

		
		
		
		


== Eksterne lenker ==
(en) Hougoumont – kategori av bilder, video eller lyd på Commons 
Richard Holmes: Project Hougoumont, retrieved 2 June 2010
Military Times: Save Hougomont at the Battlefield of Waterloo, retrieved 26 March 2011
Victor Hugo: Les Miserables, Volume II, Book First. Waterloo Chapter II. Hougomont, retrieved 2 June 2010
Staff, Waterloo: The Hougoumont Farm,  Trabel.com and Arakea.com, retrieved 2 June 2010
The Royal Waggon Train,
Bandåsen

Bandåsen er det høyeste fjellet på øya Ombo i Ryfylke. Fjellet ligger helt nordøst på øya, like ved kommunegrensa mot Hjelmeland, og faller bratt ned mot sjøen i øst og nord. Toppen på 513,9 moh er det høyeste punktet i Stavanger kommune, og i det hele tatt på alle øyene i Ryfylke. 
En bestigning av toppen er middels krevende i ulendt terreng.


== Referanser ==


== Eksterne lenker ==
«Bandåsen». Turinspirasjon.net. 2008. Arkivert fra originalen 19. juni 2015. Besøkt 19. juni 2015. 
«Bandåsen». Peakbook. Besøkt 19. juni 2015.
Mont-Saint-Jean (Belgia)

Mont-Saint-Jean er en liten landsby i Vallonsk Brabant i Belgia, nord for Belle-Alliance.
Stedet - den gang bare en husklynge - er kjent fra slaget ved Waterloo, der Mont-Saint-Jean var sentralt i skueplassen for hoveddelen av kampene. På fransk er hele slaget også blitt kalt  bataille de Mont Saint-Jean.


== Eksterne lenker ==
«The hamlet and farm of Mont Saint Jean», fra nettstedet waterloo-campaign.nl (engelsk) PDF
Lars-Jørgen Salvesen

Lars-Jørgen Salvesen (født 19. februar 1996) er en norsk fotballspiller som spiller for Bodø/Glimt.Salvesen fikk sin debut den 31. august 2014 da Start vant 3–2 mot Sogndal. Han scoret sitt første mål for Start mot Sandnes Ulf 2. november 2014.


== Referanser ==


== Eksterne lenker ==
(en) Lars-Jørgen Salvesen – Transfermarkt 
(en) Lars-Jørgen Salvesen – Soccerway 
(no) Lars-Jørgen Salvesen – Norges Fotballforbund 
(en) Lars-Jørgen Salvesen – FBref
Blériot X

Blériot X var et uferdig tidlig fransk fly bygget av Louis Blériot. Dets design var ganske ulik noe annet han hadde bygget og var i form ganske tett opptil det vellykkede fly som var bygget av  brødrene Wright; et to-dekker skyvefly med høyderoret og sideroret montert på utriggere. Etter fremvisning på Salon de l'Automobile et de l'Aéronautique i Paris i desember 1908, forkastet Bleriot idéen med to-dekkere, og vendte tilbake til sine stadig mer vellykkede en-dekkere, som førte fram til Blériot XI som han brukte da han krysset Den engelske kanal i 1909.


== Spesifikasjoner ==
Besetning: en pilot
Kapasitet: to passasjerer
Lengde: 8 meter
Vingespenn: 12 meter
Vingeareal: 60m²
Totalvekt: 650 kg
Motor: 1 × Antoinette 8V V-8 vannavkjølt stempelmotor, 37 kW (50 hestekrefter)


== Kilder ==
Taylor, Michael J. H. (1989). Jane's Encyclopedia of Aviation. London: Studio Editions. s. 161. 
World Aircraft Information Files. London: Bright Star Publishing. s. File 890 Sheet 40. 
Devaux, Jean and Michel Marani. "Les Douze Premiers Aéroplanes de Louis Blériot". Pegase No 54, May 1989.
Nova: A Daring Flight
earlyaviators.com
Spizella

Spizella er en slekt i familien buskspurver (Emberizidae).


== Arter og underarter ==
Arter og underarter i rekkefølge etter Clements-lista:

Brunissespurv, Spizella passerina
Spizella passerina arizonae
Spizella passerina passerina
Spizella passerina atremaeus
Spizella passerina mexicana
Spizella passerina pinetorum
Grånakkespurv, Spizella pallida
Svarthakespurv, Spizella atrogularis
Spizella atrogularis evura
Spizella atrogularis caurina
Spizella atrogularis cana
Spizella atrogularis atrogularis
Markspurv, Spizella pusilla
Spizella pusilla pusilla
Spizella pusilla arenacea
Shoshonespurv, Spizella breweri
Spizella breweri breweri
Spizella breweri taverneri
Einerspurv, Spizella wortheni


== Referanser ==


== Eksterne lenker ==
(en) Spizella i Global Biodiversity Information Facility 
(no) Spizella hos Artsdatabanken 
(en) Spizella hos Fossilworks 
(en) Spizella hos ITIS 
(en) Spizella hos NCBI 
(en) Kategori:Spizella – bilder, video eller lyd på Wikimedia Commons 
(en) Spizella – galleri av bilder, video eller lyd på Wikimedia Commons 
Spizella – detaljert informasjon på Wikispecies 
Norsk Ornitologisk Forening: Spizella. Besøkt 19. juni 2015.
IBC - The Internet Bird Collection: Spizella. Besøkt 19. juni 2015.
birdforum.net: Spizella. Besøkt 19. juni 2015.
ftp.funet.fi: Spizella. Besøkt 19. juni 2015.
Blériot VI

Blériot VI "Libellule" ("Dragonfly"), ble bygget i 1907 og var et i en serie av eksperimentelle fly, bygget av Louis Blériot, som tilslutt ledet til Blériot XI som gjennomførte den vellykkede flyvningen over Den engelske kanal i 1909.
Under det første forsøket ved Issy-les-Moulineaux den 7. juli ville ikke flyet lette. Blériot økte lengden på vingene noe og den 11. juli hadde han en vellykket, men kort flyvning på 25–30 meter og nådde en høyde på to meter. På grunn av tilskuere som var i veien måtte Blériot kutte motoren og lande.  Selv om hans flyvning var vellykket, fikk han mindre skader på understellet. Ytterligere vellykkede flyvninger ble foretatt samme måned og den 25. juli gjennomførte han en flyvning på 150 meter. Under disse flyvningene gjorde Blériot forskjellige modifikasjoner. Han låste balanseroret på vingen og installerte et sete som kunne skyves sidelengs slik at han kunne holde flyet i balanse ved å flytte seg selv. Den 6. august nådde han en høyde  på 12 meter, men et av bladene på  propellen løsnet, noe som resulterte i en hard landing, noe som skadet flyet. Han monterte da en 50 h/k V-16 Antoinette motor. Prøver den 17. september viste en forbausende forbedring i ytelse. Flyet nådde raskt en høyde på 25 meter, da motoren plutselig stoppet og flyet gikk inn i en spiral mot bakken. Blériot sa senere at hans første tanke var at dette var slutten. I desperasjon kløv han ut av setet og kastet seg selv mot halen på flyet som da delvis kom ut av styrten og flatet ut, mer eller mindre horisontalt. Hans eneste skader var noen mindre kutt i ansiktet, forårsaket av fragmenter av glass fra brillene hans. Etter krasjet ga Blériot opp arbeidet med flyet, og konsentrerte seg om sin neste maskin; Blériot VII.
Hendelsen ble sett av mange av Frankrikes luftfartsinteresserte elite, inklusive Robert Esnault-Pelterie, Ferdinand Ferber og brødrene Voisin. Blant tilskuerne var også Blériots kone, Alice, som hadde kommet for å se en sin manns flyvninger for første gang. Lengden ble skrittet opp og målt til 184 meter. Dette var den lengste flyvning oppnådd i Frankrike til den dato, og selv om flyvningen ikke var bevitnet offisielt, fikk Blériot en spesiell medalje av den franske flyklubben, Aéro-Club de France for denne bragden .


== Referanser ==


== Litteratur ==
Devaux, Jean and Michel Marani. "Les Douze Premiers Aéroplanes de Louis Blériot". Pegase No 54, May 1989.
Elliott, Bryan A. Blériot: Herald of an Age. Stroud: Tempus, 2000. ISBN 0-7524-1739-8
Taylor, Michael J. H. Jane's Encyclopedia of Aviation. London: Studio Editions, 1989 p. 161
Nova: A Daring Flight


== Eksterne lenker ==
(en) Blériot VI – kategori av bilder, video eller lyd på Commons
RP-1 rakettdrivstoff

RP-1 er et rakettdrivstoff, en raffinert versjon av parafin med kokepunkt rundt 420 Kelvin (146,85 °C). RP-1 gir mer energi enn flytende hydrogen (LH2). Dette drivstoffet er blitt brukt i Sojuz, SpaceXs Falcon 9 Saturn Vs førstetrinn.


== Referanser ==
Quebec Bulldogs

Quebec Bulldogs også omtalt som Quebec Hockey Club og Quebec Athletic Club var en profesjonell canadisk ishockeyklubb fra Quebec. Den ble stiftet i 1887 Laget, som av media ble døpt til Bulldogs, spilte først i amatørligaene  Amateur Hockey Association of Canada i 1886. Laget spilte deretter i årene 1899–1908 i Canadian Amateur Hockey League, og deretter i Eastern Canada Amateur Hockey Association, før de gikk inn i de profesjonelle ishockeyligaene NHA og NHL i årene 1910–1920. I sesongene 1911–12 og 1912–13 vant laget Stanley Cup.

I sesongene 1911–12 og 1912–13 vant laget Stanley Cup.
I 1920 ble laget flyttet til Hamiliton i Ontario og ble Hamilton Tigers, som spilte i NHL i de følgende fem sesongene, for deretter å gå inn i New York Americans som overtok NHL-plassen og spilte der fram til 1942, da laget måtte legge ned av økonomiske vanskeligheter og som følge av andre verdenskrig.
NHL vendte imidlertid tilbake til Quebec i 1979 i forbindelse med at Quebec Nordiques ble tatt opp i NHL, til dette laget flyttet til Denver og tok navnet Colorado Avelanche.


== Referanser ==


== Eksterne lenker ==
(en) Quebec Bulldogs – kategori av bilder, video eller lyd på Commons 
Stanley cup Winner 1912-13, hhof.com
Omtale på sportsecyclopedia.com
Vinjakula

Vinjakula er et fjell nord i Bjerkreim kommune i Dalane i Rogaland. Toppen er det høyeste punktet i Bjerkreim, og danner grensepunkt mot Gjesdal kommune. 
En bestigning av toppen er relativt krevende, enten man starter fra Veen i vest eller fra Vedbranden i øst. På nordsiden og sørsiden er fjellet stupbratt.


== Referanser ==
Bergen Elite Ballklubb

Bergen Elite Ballklubb (stiftet 6. mai 2014) er en basketballklubb som er tilsluttet Norges Basketballforbund - Region Vest. Klubben representerer idrettslagene Hop Basketballklubb, Loddefjord Idrettslag, Idrettslaget Sandviken, Tertnes Basket og Nattland Basket.
Klubben spiller sine hjemmekamper i idrettshallen til Amalie Skram videregående skole, og har siden 2014/15-sesongen spilt i Kvinneligaen.
Siden 2015 har Bergen Elite vært teknisk arrangør for Elite Basketball Camp.


== Historikk ==


== Eksterne lenker ==
Offisielt nettsted
Blériot VII

Blériot VII var et tidlig fransk fly bygget av Louis Blériot. Som følge av suksessen med Blériot VI, med tandemvinger, fortsatte han utviklingen i dette sporet. Den bakre vingen på hans nye design var omtrent halve lengden på den fremste vingen, et skritt mot den konfigurasjonen som senere ble innført som basis for majoriten av fly. Halevingene kunne beveges sammen og virket da som et høyderor, eller uavhengig som balanseror. Dette er et av de første kjente eksempler på det som senere ble kalt elevons.
Den 5. oktober begynte Blériot prøver med å taxe flyet ved Issy-les-Moulineaux. Flyet var vanskelig å kontrollere på bakken og testene endte med at understellet brøt sammen. Bleriot rettet opp dette med et redesignet understell, han kom fram til et arrangement som ble brukt i nesten alle hans senere modeller, hvor hvert hjul ble montert på en arm som tillot bevegelse opp og ned. Flyet ble først fløyet den 16. november, da Blériot gjennomføre en flyvning på om lag 500 meter, og ytterligere flyvninger ble foretatt i løpet av november. Mot slutten av november ble ytterligere modifikasjoner gjort; det viktigste var at vingen ble flyttet lengre frem. En struktur av stålrør ble lagt til som forsterkning av vingens støttevaiere. Med denne konfigurasjon ble flyet fløyet av Blériot den 6. desember. Ved denne anledning lyktes han i å gjøre en u-sving i luften, og prestasjonen av flyet var overbevisende nok for Patrick Alexander til å skrive: «I think Blériot is now leading the way.». Likevel, neste prøveflyvning, 18. desember endte med et krasj; venstre hjul kollapset, noe som førte til at vingen gravde seg ned i bakken og flyet veltet med det resultat at flyet måtte avskrives. Blériot slapp fra det uten alvorlige skader.


== Referanser ==


== Litteratur ==
Elliott, Bryan A. (2000). Blériot: Herald of an Age. Stroud: Tempus. ISBN 0-7524-1739-8. 
Opdycke, Leonard E. (1990). French Aircraft Before the Great War. Atglen, PA: Schiffer. ISBN 0-7643-0752-5. 
Taylor, Michael J. H. (1989). Jane's Encyclopedia of Aviation. London: Studio Editions. s. 161. 
Devaux, Jean and Michel Marani. "Les Douze Premiers Aéroplanes de Louis Blériot". Pegase No 54, May 1989.
Kanzelparagraph

Kanzelparagraph («Prekestolsparagrafen») var 1871-1953 en paragraf med antikatolsk brodd i den tyske straffelov Reichsstrafgesetzbuch.


== Historie ==


=== Det tyske keiserrike ===
Under kulturkampen gikk keiserdømmet under ledelse av Otto von Bismarck mot prester som i deres prekener kommenterte politiske hendelser. Dette såkalte «prekestolmisbruk» ble forbudt i en ny § 130a, som ble opptatt i straffeloven den 10. desember 1871:

En geistlig eller annen religionstjener som ved utøvelsen av eller som følge av utøvelsen av sitt erverv offentlig foran en menneskemengde, eller i en kirke eller et annet sted som anvendes til religiøse forsamlinger, omtaler statlige anliggender på en måte som truer den offentlige ro i forbindelse med en forkynnelse eller annen ytring, blir straffet med fengsel eller hefte i inntil to år.
En utvidelse fra 26. februar 1876 utvidet paragrafen til også å omfatte udeling av skrifter:

Samme straff rammer den geistlige eller annen religionstjener som ved utøvelsen av eller som følge av utøvelsen av sitt erverv utgir eller omdeler skrifter hvor statlige anliggender behandles på en måte som truer den offentlige ro i forbindelse med forkynnelse eller annen ytring.
Etterfølgende kom det som følge av denne straffelovsbestemmelse også til politisk motiverte fengselsstraffer mot katolske geistlige som Mieczysław Graf Halka-Ledóchowski, den populære erkebiskop av Posen. Han ble idømt maksimumstraffen på to år.


=== Det Tredje Rike ===
I Det Tredje Rike ble for eksempel jesuittpater Rupert Mayer dømt etter denne bestemmelse. På grunn av sine regjeringskritiske ord fikk han forbud mot å preke. I juni erklærte Mayer på skrift til Gestapo:

Jeg erklærer at jeg i tilfelle av min løslatelse, tross det mot meg innførte prekeforbud, som hittil vil preke ut fra grunnleggende overveielser. Jeg vil også fortsatt preke på den av mig hittil utøvede måde selv hvis de statlige myndigheter, politi og domstoler skulle erklære mine taler fra prekestolen for straffbare og misbruk av prekestolen.
I 1942 ble den katolske prest Bernhard Lichtenberg idømt to års fengsel for prekestolsmisbruk og overtredelser af lumskhetsloven (Heimtückegesetz), fordi han offentligt hadde bedt for jøder og fanger i konsentrasjonsleirer: 

I hus i Berlin blir det anonymt omdelt et hetsblad mot jøder. Heri hevdes at enhver tysker som av angivelig misforstått sentimentalitet hjelper jødene på en eller annen måde, om så bare ved vennlig imøtekommenhet, utøver forræderi mot sitt folk. La dere ikke føre på avveier av denne ukristelige tankegang, men følg i stedet det strenge bud fra Jesus Kristus: Du skal elske din neste som deg selv!


=== Forbundsrepublikken ===
I forbundsrepublikken Tyskland ble paragrafen først opphevet ved den 3. endringslov til straffeloven av 4. august 1953.


== Litteratur ==
Stephan Schmidl: Gestapo, Strafjustiz und ‚Kanzelmissbrauch‘ in Südbayern 1933 bis 1939. München: 2002. ISBN 3-8316-6177-4


== Referanser ==


== Eksterne lenker ==
Den katolske kirkes modstand
August Gustaf Eisen

August Gustaf Eisen (født 2. august 1847 i Stockholm, død 1940) var en svensk-amerikansk zoolog og arkeolog. Han var kjent for å ha ulike interesser, innenfor kunst og kunsthistorie, arkeologi og antropologi, agronomi og hagebruk, vitenskapshistorie, geografi og kartografi, og zoologi samt marinbiologi. Eisen arbeidet ved California Academy of Sciences.
Mt. Eisen, i Sierra Nevada i California har navn etter ham.


== Biografi ==
Etter studier i Uppsala ble Eisen professor 1873. Han begynte på en avhandling om meitemark, den kom ut i 1870, og han fikk et beundrende brev fra Charles Darwin om denne avhandlingen. Eisner regnes som en av de første Darwinister i Sverige Han emigrerte i 1873 til California, der drev han dels biologisk forskning ved stillehavskysten ned til Guatemala. Dels drev han med frukt- og vindyrking. Årene 1892-1899 var han kurator ved det naturhistoriske museet i San Francisco. Han ga ut flere vitenskapelig arbeider om meitemarken, og drev kromosomforskning og praktisk insektsforskning. 
Eisner sto bak opprettelsen av Sequoia National Park.Han var skolekamerat av August Strindberg og de to var gode venner i Uppsala. Eisen bidro selv til finansiering av Strindbergs forfatterskap. Strindberg skildrer Eisen i novellen Ensittaren.
Eisen etterlot seg over 40.000 akvareller. Han skrev science-fiction noveller og en operalibretto.


== Organismer navngitt etter Eisen ==


=== Meitemark ===
Eisenia fetida
Eisenia hortensis
Eisenia andreih
Eiseniona


=== Rødalger ===
Eisenia bicyclis
Eisenia arborea


=== Karplanter ===
Phacelia eisenii Brandegee
Bacopa eisenii (Kellogg) Pennell


== Referanser ==


== Kilder ==
Svensk uppslagsbok. Malmö 1931.
Bra Böckers lexikon, 1974
Dag og Tid, «Fascinert av fluger og fantastar», 24. april 2015
Byting

Byting er et countryband fra Bø i Telemark. Bandet skulle egentlig bare fremføre låten «Høvdingen» om kameraten Jon Elling Buen Garnås som omkom i en bilulykke. Etter hvert fikk de også andre sanger på repertoaret. De har nå gitt ut to album og en singel.
Navnet «byting» er bytting på dialekt. Bandet ble, ifølge dem selv, kalt det fordi de selv har opplevd å bli kalt nettopp bytting.


== Medlemmer ==
Thomas Hellekås - vokal, gitar
Per Anders Buen Garnås - hardingfele
Svein Eivind Mo Haugan - elgitar, kor
Geir Ormøy - trommer
Marius Skjelbred - bass
Magnus Westgaard - bass


== Diskografi ==


=== Album ===
Byting (sluppet 6. februar 2015)
Livets galleri  (2016)


=== Singler ===
Kjærleik (sluppet 19. juni 2015)
Det held (sluppet 29. mars 2019)


== Referanser ==


== Eksterne lenker ==
Offisielt nettsted
Kolibri Musikkakademi

Kolibri Musikkakademi er en privat musikkskole grunnlagt i 2010 av pianisten Andrijana Vuckovic. Akademiet ligger i Sofies gate 3 ved Bislett i Oslo og på Bekkefaret bydelshus i Stavanger og tilbyr undervisning i musikk for barn og voksne.
Kolibri Musikkakademi gir både barn og voksne grunnlegende musikkundervisning. Akademiets motto er «Opplev gleden ved musikkmestring».
Grunnlegger Andrijana Vuckovic kommer opprinnelig fra Serbia og avsluttet sin masterutdannelse ved Kunstakademiet i Beograd før hun reiste til Norge i 2007 for å studere en mastergrad i piano, utøvende musikk ved Barratt Due musikkinstitutt i Oslo.


== Avdelinger ==
Juniorgruppe individuell undevisning for nybegynnere fra 6-18 år.
Talentgruppe individuell undevisning for viderekomne talentfulle elever fra 6-18 år.
Voksne individuell undevisning for voksne elever fra 18 år og oppover.


== Eksterne lenker ==
Kolibri Musikkakademiets hjemmeside
Musikkpedagogene.no Arkivert 20. juni 2015 hos Wayback Machine.
Sliedrecht

Sliedrecht er en kommune i Nederland i provinsen Zuid-Holland.


== Kjente personer fra Sliedrecht ==
Henri Wijnoldij-Daniels, fekter


== Referanser ==


== Eksterne lenker ==
Kommunens nettside
George Walker (sjakkspiller)

George Walker (1803–1879) var en engelsk sjakkmester og forfatter.


== Liv og virke ==
Walker var sønn av en bokhandler i London. De to drev et musikkforlag sammen fram til farens død i 1847, deretter ble Walker aksjetrader på London Stock Exchange.
Etter Alexander McDonnells død, ble Walker i noen år regnet som Londons beste sjakkspiller. I 1839 var han i Paris og spilte en kort match mot Boncourt på Café de la Régence. Matchen endte med et 1:2-tap for Walker. I 1845 spilte han to telegrafipartier på lag med Henry Thomas Buckle, William Davies Evans, George Perigal og William Josiah Tuckett mot Howard Staunton og Hugh Alexander Kennedy i Portsmouth. Londonlaget til Walker vant ett parti, mens ett endte med remis. I 1846 vant Walker en match i London mot Daniel Harrwitz (7:5).Walker grunnla sjakklubbene Westminster Chess Club i 1831 og St. George’s Chess Club  i 1843. Fra 1835 til 1873 hadde Walker en sjakkspalte i søndagsavisa Bell’s Life. Han brukte denne spalten til å propagere for sjakkturneringen i London 1851, verdens første internasjonale sjakkturnering. I perioden 1837–1838 ga han ut det første engelske sjakktidsskriftet, The Philidorian.
Walker var venn av Louis-Charles Mahé de La Bourdonnais og William Davies Evans, og støttet dem finansielt.
Walkers Chess Studies (London, 1844) inneholder over 1000 partier fra perioden 1780 til 1844, og var tidens mest omfangsrike samling sjakkpartier. Howard Staunton kritiserte samlingen for det han mente var brudd på  opphavsretter.Over 80 av Walkers sjakk-komposisjoner er kjent, nesten alle har bakgrunn i praktisk spill. Sluttspillstudiene hans var viktige bidrag til utviklingen av sluttspillteorien.

Løsning:1. Td4-d8+ Tf8xd82. Da5xd8+ Ka8-b73. Ta4-b4+ Kb7-c64. Tb4-b6+ Kc6-c55. Dd8-d4 matt


== Verk av George Walker ==
The Celebrated Analysis of A D Philidor (London, 1832)
The Art of Chess-Play: A New Treatise on the Game of Chess (London, 1832)
A Selection of Games at Chess played by Philidor (London, 1835)
Chess Made Easy (London, 1836)
Chess Studies (London, 1844)


== Litteratur ==
George Walker (1803–1879) på Wikisource. Oppføring i Dictionary of National Biography, 1885–1900, Volume 59


== Referanser ==


== Eksterne lenker ==
(en) George Walker – chessgames.com 
(en) George Walker – 365Chess.com 
Noen sjakkproblemer av George Walker på  Schwalbe, den tyske foreningen for problemsjakk
Andreas Christensen (fotballspiller)

Andreas Bødtker Christensen (født 10. april 1996) er en dansk fotballspiller som spiller for den spanske klubben Barcelona.Han debuterte i Premier League den 24. mai 2015 mot Sunderland, der han kom inn for John Obi Mikel da 12 minutter gjenstod, en kamp Chelsea vant 3-1.


== Landslaget ==
Han ble tatt ut i Danmarks tropp til VM i fotball 2018 i Russland.Han ble tatt ut i Danmarks EM-tropp til EM i fotball 2021.Han ble tatt ut i Danmarks tropp til VM i fotball 2022 i Qatar.


== Meritter ==
Chelsea FCUEFA Super Cup (1): 2021


== Referanser ==


== Eksterne lenker ==
(en) Andreas Christensen – kategori av bilder, video eller lyd på Commons 
(de) Andreas Christensen – Munzinger Sportsarchiv 
(en) Andreas Christensen – FIFA 
(en) Andreas Christensen – UEFA 
(fr) Andreas Christensen – LÉquipe 
(en) Andreas Christensen – Transfermarkt 
(en) Andreas Christensen – national-football-teams.com 
(en) Andreas Christensen – WorldFootball.net 
(en) Andreas Christensen – Soccerbase.com 
(en) Andreas Christensen – FootballDatabase.eu 
(en) Andreas Christensen – Soccerway 
(en) Andreas Christensen – Chelseafc.com